Reprezentarea grafică a oului e întâlnită pe tot globul.
Este mai răspândit decât crucea.
Era ceva cu o mare putere care, teoretic, putea fi eliberată.
Pare să indice sursa originii noastre.
Ar trebui să ne dea de gândit ...
dacă am ajuns aproximativ la aceeași concluzie
la care au ajuns acum mii de ani ...
de unde au avut strămoșii aceste informații ?
Au venit de la extratereștri ?
Încă din zorii civilizației,
omenirea și-a pus originile
pe seama zeilor și a altor vizitatori din stele.
Să fie, oare, adevărat ? !
Chiar ne-au ajutat ființe extraterestre să ne scriem istoria ?
Dacă da, am putea descoperi adevărul,
când vom descifra Oul Cosmic ?
EXTRATEREȘTRI ANTICI
MITUL OULUI COSMIC Sezonul 11, episodul 6
O pictură străveche, într-o peșteră din Africa.
Obiecte din lut pentru ritualuri, descoperite în Suedia.
O sculptură bizară ... găsită în China.
În întreaga Antichitate, un simbol este mai prezent decât oricare altul :
simbolul oului.
Oul este una dintre cele mai sacre reprezentări.
Este mai răspândit decât crucea, steaua sau roata.
Apare în toate colțurile lumii, în toate perioadele și tradițiile.
Am găsit ouă din piatră peste tot în lume.
De exemplu, au fost găsite în Egipt.
Inclusiv pe Insula Paștelui a fost găsit un ou din piatră.
Deci, motivul oului este întâlnit pe tot cuprinsul Pământului.
Uimitor este că oul ...
ceea ce denumim cosmogonia oului (tradiția / cultul oului, n.t.),
este o sumă de mai multe cosmogonii (tradiții, n.t.).
Îl avem în tradiția scandinavă, în cea mediteraneană,
la greco-romani nu apare,
însă apare în mitologiile egipteană și feniciană.
De asemenea, îl avem pe alocuri în Orientul Mijlociu
și chiar în mitologia vedică.
Așadar, în culturi cu totul diferite.
Este posibil să existe o origine comună
pentru mitologiile sud-americană, amerindiană, nordică și vedică ?
Nu avem nicio dovadă.
Deci, e greu de spus unde își au originile
și de ce toți folosesc acest simbol.
Cum se face că atât de multe culturi antice,
despărțite de zeci de mii de km, folosesc motivul oului ?
În mod evident, este asociat cu Creația.
Creația este un mister, este închinată vieții.
Reprezintă, de asemenea, un nou început,
un simbol pe care-l folosim de Paște.
Culturile care au născocit aceste povești
au recunoscut ceva în mitul nașterii,
al Creației, al fertilității, al reproducerii,
ceva plin de înțelesuri pentru a fi povestit.
Deși cea mai răspândită interpretare
este că oul simbolizează fertilitatea și crearea vieții,
unii investigatori se întreabă
de ce există atât de multe reprezentări ale oului,
des întâlnite în toată lumea antică,
care descriu oameni ce ies din ele.
Există multe povești, peste tot în lume,
despre cum a pornit viața sub forma unui ou,
inclusiv viața umană începe cu un spermatozoid și un ou (ovul).
Cum și-au dat seama anticii că oamenii au ouă (ovule) ?
Ar fi putut avea oamenii antici
cunoștință de faptul că oamenii ies din ouă ?
Ori s-ar putea ca acest simbol să fi avut
un înțeles mult mai profund pentru ei ...
unul care să dezvăluie o legătură extraterestră ?
Adepții paleoastronauticii sugerează
că poveștile despre ou oferă dovezi de necontestat
că acesta nu a fost o simplă reprezentare a fertilității.
Aproape la fel de răspândită ca și motivul oului
este și noțiunea cunoscută drept "Oul Cosmic".
În vreme ce denumirea variază de la o cultură la alta,
povestea este întotdeauna aceeași :
că întreg Universul își are originea într-un Ou.
L-au numit "oul cosmic",
"oul de argint", "oul magic", "oul vrăjit" sau "oul zeilor".
Peste tot în lume există astfel de povești ale Creației,
despre un ou care se sparge și din care iese apa vieții.
În mitologia chineză, există conceptul
despre Universul ce a ieșit din haosul primordial.
Iar acest haos primordial, în multe descrieri, este autonom.
Este ca un ou cosmic.
Iar din acest haos primordial,
în care se află totul, și-a făcut apariția Universul.
La început, s-a divizat în două concepte fundamentale : Yin și Yang,
apoi în 3, ulterior în 10.000, în principiu, la infinit.
Hindușii au explicat expansiunea Universului sub forma unui ou.
Brahmanda este un termen sanscrit compus din două cuvinte :
brahma și anda.
Brahma înseamnă "zeul Creației", anda înseamnă "ou".
Așadar, înseamnă, de fapt, Oul Cosmic.
Multe culturi antice descriu un mit al Creației
în care Universul eclozează dintr-un ou.
Este incredibilă această diversitate de învățături care subliniază ideea
că Universul se trage dintr-un fel de nucleu primordial.
Miturile întâlnite în diferite culturi, despre Oul Cosmic,
înfățișând un punct central din care a explodat Universul,
i-a determinat pe unii să se întrebe dacă aceasta nu ar putea fi
o descriere a ceea ce savanții numesc astăzi "Big Bang".
În 1931, astronomul belgian George Lemaitre
propunea că întregul Univers își are originea într-un punct singular.
El îl numea "atomul primar".
Acest atom, pe care îl mai denumea și Ou Cosmic,
a stat la baza întregii Creații.
Întrebarea este, cum de știau strămoșii noștri despre el ?
A fost doar intuiția, sau li s-a spus ?
Dacă cineva le-a spus, înseamnă că nu suntem singuri în Univers.
Am încheiat discuția !
Ar trebui să ne dea de gândit ...
dacă am ajuns la aproximativ aceeași concluzie
la care au ajuns acum mii de ani în textele sanscrite ...
de unde au avut ei aceste informații ?
Le-au primit de la extratereștri ?
Ar putea simbolul Oului Cosmic, laolaltă cu miturile despre Creație,
să dezvăluie că strămoșii noștri aveau cunoștințe științifice
despre cum s-a creat Pământul și, de fapt, întregul Univers ?
Dacă da, este posibil ca acestea să le fi fost predate de extratereștri ?
Adepții paleoastronauticii sugerează că,
pe lângă această posibilitate,
ar putea exista o explicație și mai clară
legată de conceptul Oului Cosmic ...
una în directă legătură cu sosirea vizitatorilor extratereștri.
Urmează ...
Ei precizează clar ... aceste ouă ... au venit de undeva de acolo ...
Aceasta sugerează că extratereștri le-au influențat civilizația.
Mali, vestul Africii.
Aici, ascunse printre Terasele din Bandiagara,
se află sute de sate, locuite de poporul dogon.
Considerați a fi urmașii egiptenilor,
arheologii spun despre anticul trib nomad
că s-a stabilit în această regiune prin anul 1000 d. Chr.
Ca și în cazul altor culturi antice,
mitul dogon al Creației implică un Ou Cosmic.
În vestul Africii, mitul dogon al Creației
spune că cea mai timpurie divinitate, Amma,
zeul tuturor lucrurilor, a luat forma unui ou.
Când oul s-a deschis, s-a transformat într-un vârtej,
răspândindu-și conținutul în toate direcțiile.
Astfel, s-au format toate galaxiile și planetele.
Dogonii spun că zeii lor, numiți Nommo,
au coborât pe Pământ cu Oului Cosmic ...
iar când au aterizat, pământul s-a cutremurat.
O spun foarte clar ...
aceste ouă au venit de undeva de acolo ...
au venit din infinitatea întunecată și rece.
Ce descriere poetică a spațiului !
Dogonii spuneau că își au originile la steaua Sirius B.
Interesant este că am descoperit Sirius B la 40 de ani
după ce dogonii au făcut public acest mit,
care este, de fapt, mult mai vechi.
În el, se sugerează că Oul Cosmic simbolizează nava extratereștrilor,
despre care dogonii spun
că au venit de la Sirius și le-au influențat civilizația.
Ar fi putut avea dogonii cunoștințe despre Sirius B
de la extratereștri veniți pe Pământ într-o navă în formă de ou ?
S-ar putea ca Oul Cosmic să nu simbolizeze doar cunoștințele
despre cum s-a format Universul,
ci și vehicule reale ce au coborât din cer ?
Adepții paleoastronauticii spun că da
și sugerează că există dovezi despre nave similare
ce au fost observate în vremurile noastre.
24 aprilie 1964. 6:00 P.M.
Socorro, New Mexico.
În timpul unei urmăriri, sergentul Lonnie Zamora aude un vuiet puternic
și vede flăcări pe cer la sud-vest.
Gândindu-se că a explodat o baracă cu dinamită,
Zamora întrerupe urmărirea pentru a face cercetări.
S-a îndreptat în direcția de unde credea că s-a produs explozia.
Când ajunge în zonă, vede un obiect în formă de ou,
sprijinit pe 3 picioare,
și două creaturi micuțe în exteriorul lui, echipate în alb.
Conform declarației sale, când a încercat să se apropie,
creaturile au pătruns înapoi în vehicul
și au decolat într-o coloană de foc.
Firește, când au sosit ajutoarele, obiectul deja plecase.
Din fericire, urmele de pe sol, unde stătuse nava, erau încă vizibile,
demonstrând clar că ceva atinsese pământul,
apoi se desprinsese de el și urcase la cer.
După câteva zile, o echipă de investigatori de la F.B.I.,
Forțele Aeriene și de la baza de rachete White Sands au examinat locul.
Imediat cum presa a publicat întâmplarea,
au apărut mai mulți martori cu descrieri similare.
Evenimentul a făcut înconjurul planetei, pentru că J. Allen Hynek,
care era pe atunci directorul "Centrului pentru Studierea OZN-urilor"
și care lucra pentru Forțele Aeriene la investigarea "Fenomenului OZN",
a luat legătura cu Lonnie Zamora și au convenit să meargă la fața locului.
Doctorul J. Allen Hynek a fost, mai degrabă, sceptic
în legătură cu fenomenul OZN, iar în unele cazuri
chiar un demistificator al fenomenului.
Într-o mare măsură, și-a schimbat părerea când s-a ocupat
de "cazul Zamora" și, într-un final, a devenit un partizan al fenomenului.
Incidentul este inclus imediat în "Proiectul Blue Book",
o operațiune a Forțelor Aeriene demarată în 1952,
pentru catalogarea și investigarea aparițiilor
de obiecte zburătoare neidentificate.
Deși public, "Proiectul" a minimalizat întregul fenomen OZN
și "cazul Zamora" în mod special,
deși în culise altfel au stat lucrurile.
Maiorul Hector Quintanilla, șeful "Proiectului" la aceea vreme,
pregătește un memoriu secret adresat C.I.A.
În principiu, în memoriu se spunea că nu există nicio îndoială
că Zamora văzuse ceva neobișnuit,
ceva din altă parte care aterizase pe planeta noastră.
Avem un obiect metalic de forma unui ou.
Există mai mulți martori care declară că au văzut obiectul
și există sute de martori care au auzit vuietul.
Avem urme ale aterizării.
Există o mulțime de dovezi, este incredibil !
Ar fi putut avea sergentul Zamora o întâlnire similară
cu cea la care au asistat strămoșii dogonilor în urmă cu mii de ani ?
Dacă da, ar putea aceasta însemna că simbolul Oului Cosmic
a fost folosit pentru a reprezenta nu numai începuturile Universului,
dar și nava folosită de ființele
care au furnizat strămoșilor noștri aceste cunoștințe ?
Adepții paleoastronauticii sugerează că există
și o altă semnificație a acestui simbol universal,
iar indiciile pot fi găsite prin examinarea unui ou din piatră
care poartă un alt simbol misterios.
Urmează ...
Dacă ne uităm prin găurile acestor pietre,
s-ar putea să vedem creaturi supranaturale.
Dacă această piatră druidă era un dispozitiv extraterestru ?
Silves, Portugalia. 1984.
În timp ce săpau o fântână pe un teren ce domină anticul port,
fermierii dau peste un obiect ciudat îngropat în pământ,
un ou din calcar de 2 m lungime, având un desen misterios
ce ieșea în relief pe suprafața lui.
Oul a fost datat ca fiind cel puțin din 3.500 î. Chr.,
savanții concluzionând că ar putea fi chiar mai vechi.
Astăzi, Oul Algarve este expus la Muzeul Lagos,
la 30 km distanță de locul unde a fost descoperit.
Scriitorul Peter Daughtrey a studiat cu atenție oul,
încercând să deslușească povestea din spatele acestei relicve din piatră.
Cum a clasificat muzeul această piatră ?
Au clasificat-o drept monument megalitic, o piatră verticală,
existând multe asemănătoare pe Coasta de Vest a Portugaliei,
în Franța, Marea Britanie, Irlanda, Țara Galilor și Scoția.
Majoritatea sunt blocuri de piatră
plasate în poziție verticală, fasonate superficial.
După cum vezi, aceasta este ceva mai mult decât o banală piatră.
Este o adevărată sculptură, sau a fost o sculptură.
Interesant este că întâlnim aceste ouă,
aceste omphalos (relicve religioase), peste tot în lume.
Simboluri ale creației.
Exact !
Fiecare cultură avea unul.
Există o legendă slavonă prin Bosnia și Iugoslavia,
care spune că își au originea într-un ținut din vestul oceanului,
care s-a scufundat.
Iar nucleul religiei de pe insulă era un ou mare și alb, din piatră.
Acesta a fost alb.
Se vede că a fost îngropat, pământul la decolorat,
însă este gresie ... gresie albă.
Vorbim despre ceva ... incredibil de vechi.
Iar chestia asta de la jumătate ...
seamănă cu un toiag ...
care, de-a lungul istoriei, a fost un simbol al puterii și creației.
Moise avea unul,
iar în Mesopotamia, toiagul reprezenta simbolul puterii zeilor.
Dacă ne uităm la acesta,
ar putea sta la originea acelui simbol
folosit în medicină, cu șarpele încolăcit.
În mitologia greacă, Asclepius, zeul Medicinei,
este întotdeauna zugrăvit cu un baston cu șarpele încolăcit.
Iar caduceul grecesc, un sceptru purtat de zeul Hermes,
este format din doi șerpi încolăciți,
fiind aproape identic cu desenul de pe Oul Algarve.
În vreme ce șarpele și oul sunt considerate simboluri ale fertilității,
adepții paleoastronauticii sugerează
că o combinație între cele două ar putea avea o altă semnificație.
Ei cred că ar putea reprezenta o tehnologie extraterestră ...
iar ca dovadă arată către Oul Druid, sau "piatra șarpelui".
Ouăle druide sunt pietre ovale sau rotunjite,
adesea confecționate din material calcinat ... ca acesta.
Conform lui Plinius cel Bătrân,
aceste ouă druide erau folosite pentru a vindeca bolile,
iar dacă ne uităm prin găurile acestor pietre,
s-ar putea să vedem creaturi supranaturale.
Chiar să fie vorba despre o piatră magică, cu proprietăți miraculoase ?
Sau aceste proprietăți miraculoase își au corespondența în realitate ?
Dacă această piatră druidă nu era un simplu obiect de cult,
ci, la origine, era un dispozitiv extraterestru ?
Ar putea Oul Druid să dețină puteri nepământene ?
Adepții paleoastronauticii sugerează
că indicii suplimentare s-ar putea găsi
prin examinarea unui alt obiect în formă de ou,
despre care se spunea că ar conecta oamenii cu zeii.
Delfi, Grecia.
Amplasată în centrul acestui complex arheologic,
se află o relicvă din piatră, denumită omphalos.
Omphalos-ul este gravat cu un model diferit de cel întâlnit pe Oul Algarve,
format numai din linii încrucișate pe toată suprafața pietrei.
Se crede că este o reproducere antică a omphalos-ului original, care,
conform grecilor, marchează "buricul Pământului".
Aceasta este o replică în miniatură a omphalos-ului de la Delfi.
Prezintă aceste șuvițe ciudate, întrepătrunse,
iar tăblița de la locul unde este amplasată această piatră
spune că, de fapt, acest obiect a picat din cer,
iar ulterior, datorită lui Zeus, a apărut viața pe Pământ.
Conform mitologiei elene, piatra cerească permitea
comunicarea nemijlocită cu zeii.
Tradiția delfică se baza pe un fel de comunicare.
Un oracol, o ființă umană, un preot, tot o persoană,
putea primi cunoștințe direct de la un zeu.
Iar în centrul acestei tradiții ciudate stătea oul omphalos.
Deci, ar trebui să ne întrebăm ... ce s-a întâmplat aici ?
De ce era atât de important Oul Cosmic pentru aceste preotese ?
Erau în măsură să-l folosească ca pe un dispozitiv tehnic
care să le stimuleze creierul, pentru a face aceste profeții ?
Ar fi putut omphalos-ul, asemenea Oului Druid,
să fi fost un dispozitiv care conecta oamenii cu ființe din altă parte ?
Ar putea aceste mituri antice ale Oului Cosmic încă să poarte un mesaj ...
că în interiorul nostru există o conexiune cu mari forțe din Univers ?
Poate că indicii suplimentare s-ar putea găsi
analizând un alt aspect al simbolului de pe Oul Algarve
și cum ar putea fi asociat
cu o structură biologică din interiorul corpului uman.
Urmează ...
Avem ceva cu o vechime de 5.000 de ani,
care prezintă o spirală dublă.
Aceasta se poate traduce printr-un singur cuvânt : însămânțare.
Însămânțarea unei planete.
Almaty, Kazahstan. Mai, 2013.
Completând jurnalul Icarus,
savanții Vladimir Shcherbak și Maxim Makukov
fac o propunere șocantă :
că există un cod inteligent în propriul nostru ADN.
Ei au ajuns la concluzia că există o certă precizie matematică și ...
ceea ce se numește "verificare digitală a structurii" în interiorul ADN-ului,
așa cum au calculatoarele,
verificarea codului de instrucțiuni pentru a se asigura că structura e integră.
Acum știm că codul genetic al ADN-ului
este un limbaj elevat, compus din miliarde de caractere,
ordonate perfect, aproape la fel ca limbajul informatic.
Însă este atât de complex și de precis,
încât geneticienii încă nu cunosc originea ADN-ului.
Cei doi savanți susțin că studiul lor se bazează
pe o teorie controversată despre originea ADN-ului,
care a fost inițial propusă de Francis Crick,
unul dintre cei doi oameni responsabili
cu descoperirea structurii moleculei ADN, în 1953.
În jurnal, ei sugerează că ADN-ul nostru nu este de pe Pământ.
Teoria este invocată ca dovadă pentru Panspermia,
ideea că noi am fost, de fapt, însămânțați din stele.
Ideea de bază a Teoriei Panspermia
este că semințe de viață au fost trimise pe Pământ
în trecutul îndepărtat, de către o civilizație avansată.
Iar adepții paleoastronauticii propun
că aceasta ar fi o parte din mesajul miturilor despre Oul Cosmic.
Peste tot în lume există povești despre ouă strălucitoare
ce coboară din cer și din care viața a apărut.
Iar aceasta se poate traduce printr-un singur cuvânt : însămânțare.
Însămânțarea unei planete.
Când privim la Oul Algarve, acești șerpi încolăciți
pot fi interpretați și ca spirale ADN.
Aici avem ceva vechi de 5.000 de ani,
care prezintă o spirală dublă.
Pare să simbolizeze, într-un fel aparte, Oul Cosmic ...
... creația cosmosului, care este ...
... acolo unde a apărut viața și ... de unde omenirea a pornit.
Este posibil ca desenul găsit
pe Oul Algarve să reprezinte structura ADN-ului ?
Adepții paleoastronauticii spun că da
și sugerează că acest simbol genetic poate fi întâlnit în toată lumea antică.
Spirala DNA este prezentă pe diferite roci și stele antice.
De exemplu, să ne uităm la sigiliile cilindrice sumeriene.
Vedem spirale ADN și zei, aceiași ca pe unele stele sumeriene.
Vedem așa-numitele genii zburătoare sau genii înaripate.
Între aceste genii se află ceva ce arheologia numește Copacul Vieții.
Însă, dacă ne uităm la Copacul Vieții, este, în realitate, o spirală ADN.
Cele două genii lucrează.
Ele modifică informația ADN-ului,
o înlocuiesc ... cu altă informație.
Aceasta este adevărata explicație,
trebuie doar să privim cu inteligența de astăzi.
Se pare că acest șarpe și această forță a oului
au legătură cu spermatozoizii și ovulele noastre
și cu spirala ADN, care este de forma șerpilor încolăciți.
Așadar, cum de au avut oamenii antici cunoștințe despre acestea ?
Au venit de la extratereștri ?
Oul Cosmic, șerpii încolăciți, ADN-ul ...
toate reprezintă simboluri ale omenirii,
și ale conceperii omenirii de către extratereștri.
O scenă în care putem vedea toate acestea
este cea cu Arhanghelul Gabriel,
care poartă o baghetă caduceu la Buna Vestire,
când Gabriel îi apare Fecioarei Maria
și o anunță că îl poartă pe Iisus.
Scena este sugestivă pentru manipularea genetică,
cu caduceul reprezentând simbolul unor zei,
ființe angelice ce s-au implicat în treburile oamenilor.
Ar putea misteriosul simbol întâlnit pe Oul Algarve
să fi fost lăsat ca indiciu că noi suntem produsul
manipulării genetice a extratereștrilor ?
Ar putea fi aceasta explicația descrierilor cu oameni ce ies din ouă ?
Adepții paleoastronauticii spun că da,
însă sugerează că mitul Oului Cosmic mai are un capitol,
unul ce poate fi înțeles prin studierea
unei structuri biologice care ar putea deține rolul cel mai important
în ceea ce înseamnă "a fi om".
Urmează ...
Ne întrebăm dacă nu a fost un dar
din partea extratereștrilor, pentru a ne deștepta ?
Creatorii noștri au conceput un instrument
pentru a ne ajuta să devenim mai pricepuți decât suntem astăzi.
Pe întreg mapamondul, există tradiții antice
care socotesc că centrul capului este sinonim cu centrul Pământului ...
... cu centrul Universului ...
și chiar cu centrul însăși creației.
Acest centru este adesea descris având forma unui ou,
iar în unele culturi este identificat drept "Al Treilea Ochi".
Există multe culturi care ne îndrumă către aceeași direcție.
Hindușii îl numesc "Al Treilea Ochi", sau bindi.
Budiștii au "Al Treilea Ochi" pe fruntea lui Buddha.
Simbolismul din Mesoamerica pare să întruchipeze
abilitatea de a contacta și comunica cu un tărâm spiritual,
folosindu-se de acest simbol secret care se regăsește
în toate religiile importante ale lumii.
"Al Treilea Ochi" face referire la iluminare.
Este vorba despre această conexiune cu necunoscutul, cu Forța Universului.
Considerăm că trăim singuri pe planeta noastră mică,
când, de fapt, cu toții suntem conectați
cu orice obiect din Univers ...
aceasta însemnând că suntem în directă legătură
cu fiecare ființă extraterestră din Univers.
Este posibil ca Oul Cosmic să nu fie
doar un simbol al Universului, sau despre cum s-a format el,
ci să reprezinte și o conexiune
pe care fiecare dintre noi o avem cu cosmosul ?
De asemenea, și posibilitatea ca ființe extraterestre
să fi venit pe Pământ într-un trecut îndepărtat ?
Adepții paleoastronauticii atrag atenția
că, deși "Al Treilea Ochi" a fost catalogat drept o metaforă,
există o structură de forma unui ou în interiorul creierului,
esențială în definirea noțiunii de "a fi om" : talamusul.
Având forma a două ouă identice, talamusul se află în centrul creierului
și este responsabil cu transmiterea informațiilor
venite de la majoritatea receptorilor senzoriali.
Savanții care studiază efectele stimulării talamusului
la pacienții în comă, au sugerat de curând
că talamusul ar putea avea cea mai mare importanță
în starea de conștiență a omului.
Talamusul este ca o stație de relee în creier,
deci recepționează informații senzoriale,
cum sunt cele venite de la ochi sau de la urechi,
toate aceste senzații.
Primul loc în care ajung, după ce trec de organul de simț, este talamusul.
Talamusul sortează informațiile
și le transmite către diferite părți ale cortexului,
însărcinate cu procesarea informațiilor senzoriale.
Dacă talamusul este vătămat, de obicei ne pierdem cunoștința.
Este un punct vital în care se adună informațiile,
care apoi sunt distribuite în cortex.
Talamusul este numit "Felinarul", "Ochiul treaz"
și chiar "Al Treilea Ochi".
Iar acum, când știm despre ce e vorba, ne întrebăm,
a fost, de fapt, un dar din partea extratereștrilor, pentru a ne deștepta ?
Care ne-a permis să luăm contact cu divinul, cu lumea extraterestră ?
Poate că extratereștri care s-au implicat
în modelarea corpului uman și în ajustarea creierului uman
au plasat talamusul acolo, în forma sa de ou,
ca un element de legătură cu o civilizație mai avansată,
din care ne tragem originile.
Ar putea talamusul să fie reprezentarea fizică
a lucrului pe care culturile antice îl numeau "Al Treilea Ochi" ?
Dacă da, ar putea această componentă a creierului să acționeze
ca o conexiune cu forțe mai avansate din Univers ?
Deși această teorie pare de necrezut,
adepții paleoastronauticii sugerează că talamusul poate fi întâlnit
și într-unul dintre cele mai remarcabile simboluri ale Egiptului ...
"Ochiul lui Horus".
"Ochiul lui Horus", cunoscut și ca "Ochiul lui Ra",
a fost un simbol al protecției, puterii regale și sănătății.
Însă, a fost cunoscut și sub denumirea de "Ochiul Providenței",
ochiul atotvăzător al lui Dumnezeu.
Incredibil este că dacă ne uităm la talamus
și la structura creierului care în înconjoară,
par identice cu "Ochiul lui Horus".
Asemănarea este izbitoare.
Conform savanților și istoricilor,
egiptenii antici au fost conștienți de forma acestor structuri craniene.
Ar trebui să ne amintim că anticii erau familiarizați
cu sacrificarea animalelor de toate tipurile.
Și oamenii au fost despicați și sfărâmați.
Ar fi avut la-ndemână o sumedenie de căi
prin care să studieze structura creierului.
E limpede că gândurile vin de la creier,
dar care parte a talamusului avea acest rol ?
Cum să fi știut egiptenii că aceste părți ale creierului conlucrează ?
Este posibil ca ei să fi dobândit aceste cunoștințe de la extratereștri ?
Ar putea să ajute "Ochiul lui Horus" la rezolvarea enigmei Oului Cosmic ?
Ar putea simbolul Oului Cosmic, împreună cu șerpii încolăciți,
să fie reprezentări ale talamusului și ADN-ului,
cele două particularități biologice cu rolul cel mai mare în definirea
noțiunii de "a fi uman" ?
Savanții estimează că 98.8 % din ADN-ul uman este neutilizat.
Deci, s-ar părea că creatorii noștri, posibil extratereștri,
au conceput un instrument care să ne ajute să deblocăm, într-un final,
întreg potențialul deja existent în ADN-ul și corpul nostru
și să devenim mai avansați decât suntem astăzi.
Este posibil ca forma banală a Oului Cosmic să fie un mesaj
transmis oamenilor de către extratereștri,
care ne spune nu numai de unde venim,
ci și încotro ne îndreptăm ?
Sau ar putea simboliza legătura noastră cu cosmosul ?
Conform adepților paleoastronauticii
ar putea exista o explicație și mai profundă.
În tradiția Kabbalah, (Cabala, n.t.)
filosofia mistică ebraică apărută în secolul VI î. Chr.,
o bulă iridescentă în formă de ou înconjoară corpul uman.
Texte indiene, datând de 5.000 de ani,
fac referire la această energie denumind-o pram.
Iar scrieri chineze cam din aceeași perioadă
conțin un concept similar, denumit chi.
Astăzi, există savanți care sugerează
că există, de fapt, o asemenea energie care ne înconjoară
și ne conectează cu toate lucrurile din Univers,
o noțiune reprezentată printr-o teorie numită "Universul Holografic".
Această descoperire științifică, dovedită matematic,
spune că avem iluzia unui univers fizic,
când, de fapt, totul își are originea într-o sămânță sau un ou.
O singularitate.
Întreg spațiul și timpul, întreg Universul se află
într-un singur loc, ca într-un ou,
ne spune că, de fapt, există o geometrie,
că este posibil ca aceste câmpuri energetice să existe
și că reprezintă, de fapt, esența vieții din Univers.
În mod curios, în 2006, oamenii de știință italieni,
folosind informațiile colectate de sonda Wilkinson,
anunță că Universul chiar s-ar putea să aibă forma unui ou.
Șapte ani mai târziu, în 2013, savanții de la NASA anunță
că, deși pare rotund, Pământul este tot de forma unui ou.
Este posibil ca anticul simbol al Oului Cosmic
să personifice noțiunea conform căreia
toate lucrurile din Univers sunt conectate ?
Trebuie să ne întrebăm ... reprezintă Oul Cosmic "Big Bang"-ul ?
Reprezintă talamusul uman ?
Multe dintre culturile antice au fost foarte consecvente
în a utiliza simbolismul la scară largă,
iar toate aceste aspecte ale Universului izvorăsc, esențialmente,
din acest nucleu unic, adică din Oul Cosmic.
Analizând Oul Cosmic din diferite perspective,
chiar dacă ar exista la un nivel macro ... forma Universului,
sau la un nivel micro ... forma talamusului,
toate par să fie interconectate,
dovedind că această formă pare să ne conecteze
la un nivel superior al existenței sau chiar cu ființe mai avansate,
pe care le-am putea numi extraterestre.
La fel ca și Crucea creștină, Steaua lui David sau Mandala hindusă ...
Oul Cosmic este un simbol care crează o legătură,
ba chiar mai mult decât o legătură.
Pare să ne indice originea.
Iar într-un final, când ne vom însuși simbolul Oului Cosmic,
vom fi determinați să recunoaștem unitatea întregii Creații
și ideea simplă că toți avem aceeași origine, sămânța,
sau Oul Cosmic, care s-a spart, s-a împrăștiat
și care, într-o zi, se va reunifica.
Ar putea fi Oul Cosmic un indiciu important
pentru acel "ceva" ce ne conectează cu alte entități din Univers ...
entități care ar putea fi chiar creatorii noștri ?
Dacă da, acestea să le fie intențiile,
ca pe măsură ce descoperim mai multe,
nu atât despre misterele Universului,
ci despre misterele din interiorul fiecăruia dintre noi,
să ajungem singuri la această concluzie ?
Poate că în curând,
vom descoperi că simbolul Oului Cosmic
deține cheia ascensiunii noastre,
pentru a ne alătura strămoșilor ... din Univers.